Noteikumu (grozījumu) projekts 24-TA-122
Izdrukāts 29.07.2026. 22.12 - 1.0.VK Redakcija
Noteikumu (grozījumu) projekts 24-TA-122
Izdrukāts 29.07.2026. 22.12 - 1.0.VK Redakcija
Ministru kabineta noteikumi Nr. 363
Rīgā 2024. gada 18. jūnijā (prot. Nr. 25 6. §)
Grozījumi Ministru kabineta 2016. gada 31. maija noteikumos Nr. 328 "Noteikumi par mikroaizdevumiem, starta un izaugsmes aizdevumiem"
Izdoti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 14. punktu, Attīstības finanšu institūcijas likuma 12. panta ceturto daļu un Eiropas Savienības fondu 2021.–2027. gada plānošanas perioda vadības likuma 19. panta 14. punktu
· Izdarīt Ministru kabineta 2016. gada 31. maija noteikumos Nr. 328 "Noteikumi par mikroaizdevumiem, starta un izaugsmes aizdevumiem" (Latvijas Vēstnesis, 2016, 106. nr.; 2018, 23., 90., 232. nr.; 2020, 83A., 157. nr.; 2021, 69. nr.; 2023, 184. nr.) šādus grozījumus:
· 1. Izteikt 9.1 punktu šādā redakcijā:
· "9.1 Saimnieciskās darbības veicēji, kas atbilst mazās vidējas kapitalizācijas sabiedrības un vidējas kapitalizācijas sabiedrības statusam, atbalstu var saņemt, ja aizdevuma kredīta kvalitāte ir pielīdzināma vismaz B – kredītreitingam, kas norādīts šo noteikumu pielikumā minētajai kredīta kvalitātes klasei "Maksātspēju varētu mazināt nelabvēlīgi apstākļi" atbilstoši Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) 4. panta 3. punkta "a" apakšpunktam."
· 2. Izteikt 10. punktu šādā redakcijā:
· "10. Aizdevumus sniedz kā de minimis atbalstu saskaņā ar Komisijas regulu Nr. 2023/2831."
· 3. Izteikt 11.1. apakšpunktu šādā redakcijā:
· "11.1. Komisijas regulas Nr. 2023/2831 1. panta 1. punkta "a", "b", "c" un "d" apakšpunktā minētajām nozarēm un 1. panta 1. punkta "e" un "f" apakšpunktā minētajām darbībām;".
· 4. Svītrot 11.6. apakšpunktu.
· 5. Izteikt 17. punktu šādā redakcijā:
· "17. Lēmumu par de minimis atbalsta piešķiršanu var pieņemt līdz Komisijas regulas Nr. 2023/2831 7. panta 3. punktā un 8. pantā noteiktā piemērošanas termiņa beigām."
· 6. Izteikt 35.11. apakšpunktu šādā redakcijā:
· "35.11. ja termiņa pagarinājums nerada sākotnēji piešķirtā subsīdijas ekvivalenta palielinājumu, nodrošinot Komisijas regulas Nr. 2023/2831 4. pantā noteiktos atbalsta pārredzamības nosacījumus, tas ir, netiek piešķirts jauns atbalsts;".
· 7. Izteikt 36. punktu šādā redakcijā:
· "36. Lai saņemtu atbalstu, saimnieciskās darbības veicējs iesniedz sabiedrībā Altum informāciju par saimnieciskās darbības veicējam iepriekšējos trijos gados no atbalsta piešķiršanas dienas piešķirto de minimis atbalstu viena vienota uzņēmuma līmenī, ievērojot normatīvos aktus par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem."
· 8. Izteikt 37. punktu šādā redakcijā:
· "37. Ja saimnieciskās darbības veicējs darbojas kādā no šo noteikumu 11.1., 11.2., 11.3., 11.4., 11.5., 11.7. un 11.8. apakšpunktā un 11.1 punktā minētajām neatbalstāmajām nozarēm, tostarp Komisijas regulas Nr. 2023/2831 1. panta 1. punkta "a", "b", "c" vai "d" apakšpunktā minētajām neatbalstāmajām nozarēm, atbalstu drīkst piešķirt tikai tad, ja tiek skaidri nodalītas darbības un finanšu plūsmas atbalstāmajās nozarēs, nodrošinot, ka darbības izslēgtajās nozarēs negūst labumu no pasākuma ietvaros piešķirtā atbalsta."
· 9. Izteikt 38. punktu šādā redakcijā:
· "38. Sabiedrība Altum, piešķirot atbalsta saņēmējam de minimis atbalstu, pārbauda, vai plānotais de minimis atbalsts kopā ar iepriekšējos trijos gados no atbalsta piešķiršanas dienas piešķirto de minimis atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā noteiktos ierobežojumus. Viens vienots uzņēmums ir tāds uzņēmums, kas atbilst Komisijas regulas Nr. 2023/2831 2. panta 2. punktā minētajiem kritērijiem."
· 10. Izteikt 39. punktu šādā redakcijā:
· "39. Sabiedrība Altum nodrošina informācijas uzglabāšanu 10 gadus no dienas, kad piešķirts pēdējais atbalsts saskaņā ar šiem noteikumiem, savukārt saimnieciskās darbības veicējs, kas saņēmis aizdevumu, nodrošina informācijas uzglabāšanu 10 gadus no dienas, kad piešķirts atbalsts saskaņā ar šiem noteikumiem."
· 11. Izteikt 41. punktu šādā redakcijā:
· "41. Ievērojot Komisijas regulas Nr. 2023/2831 5. panta 1., 2. un 3. punktā minētos nosacījumus, šo noteikumu ietvaros piešķirto de minimis atbalstu drīkst apvienot ar citu de minimis atbalstu līdz Komisijas regulas Nr. 2023/2831 3. panta 2. punktā noteiktajam robežlielumam, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā. Atbalsta apvienošanas gadījumā ar citu valsts atbalstu par tām pašām attiecināmajām izmaksām papildus pieteikumam, kas minēts šo noteikumu 16. punktā, saimnieciskās darbības veicējs iesniedz sabiedrībā Altum informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu."
· 12. Izteikt 41.2 punktu šādā redakcijā:
· "41.2 Ja tiek pārkāpti Komisijas regulas Nr. 2023/2831 nosacījumi, atbalsta saņēmējam ir pienākums atmaksāt sabiedrībai Altum projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 13. Izteikt 45. punktu šādā redakcijā:
· "45. Šo noteikumu 43.1 punkts ir spēkā līdz Komisijas regulas Nr. 2023/2831 piemērošanas termiņa beigām."

